|  |  |
| --- | --- |
| **Nim Børnehus** | **Den generelle indsats** |
| **Organisatorisk mål for børnenes sprog**   * At resultaterne i sprogvurderingerne stiger år for år.   Vi vil sætte fokus på forbedring ift. disse udfordringer.   * Både vores 3 og 5 års vurderinger viser stor forskel på score hos drengene og pigerne. Drengene scorer markant lavere end pigerne. * De 3 årige scorer forholdsvis lavt på testdel historiefortælling. * Ved de 3- og 5-årige opnås der forholdsvist lave scorer i det produktive og receptive talesprog. |
| **Indsats** | * Til hvert læreplanstema udvælges der fokusord/målord som vi arbejder med. Vuggestuen arbejder med fokusord fra VLS, børnehaven arbejder med selvvalgte fokusord der bygger videre på børnenes viden fra VLS. * Alt pædagogisk personale arbejder indenfor rammen *fordybelse, fokus, udforskning* fra “Vi lærer sprog.” * Alt pædagogisk personale anvender alle strategierne i  *den gode samtale, Vi lærer nye ord, læringsstigen, ihærdighed* fra “Vi lærer sprog.” * Vi inddrager forældrene via forældremøder, info på Daycare. * Vi bruger vores institutionskanon i overgangen fra vuggestue til børnehave, således at børnene møder noget kendt de kan tale om. * Alle børn i børnehaven har “Hit med lyden” samling en gang om ugen hvor de præsenteres for en ny lyd, sprogvejlederne er ansvarlig for disse samlinger. Vuggestuen bruger fortsat dyrene fra “Hit med lyden” på børnenes garderober/ poser. * Vi arbejder med “Hit med lyden” på stuen ved f.eks. at spille vendespil, fiskespil. Børnenes lyd sættes fortsat på deres skuffe og garderobe. * Vi arbejder med institutionens lege - læringsmiljøer, med fokus på at optimere disse for specielt drengene. F.eks ved at lave sproglige aktiviteter på mooncarbanen, eller ved at kønsopdele så drengene nemmere kan komme til orde i en aktivitet. * Vi arbejder med forskellig opdeling af børnene. F.eks. de største/de mindste, drenge/piger. Dette gør vi for bedre at kunne tilgodese den enkelte børnegruppes behov. * Vi arbejder videre med fokusord fra vuggestuen i børnehaven, således at der ikke sker læringstab. F.eks. abstrakte begreber, former, tal etc. * Vi arbejder med historiefortælling ud fra billeder og ud fra hukommelse. F.eks. ved at børnene om mandagen fortæller hvad de har lavet i weekend. * Vi har fokus på sproglige delelementer i en periode året rundt. Altså vi arbejder i en periode med rim, en periode med historiefortælling etc. |
| **Tegn på læring** | * Børnehavebørnene forstår og anvender fokus ordene i daglig tale. * Børnehavebørnene kan fastholde en samtale (5 turtagninger) med både andre børn og voksne. * Børnene har kendskab til og bruger spontant lydene/bogstaverne fra “Hit med lyden.” * Alle børn kender det dyr der repræsenterer det bogstav de starter med. Børnehavebørnene kender deres forbogstav og bogstavets lyd. * Drengene scorer generelt højere i sprogvurderingen, pigerne bibeholder deres niveau eller scorer højere. * Børnene kan fortælle en kort historie ud fra billeder og kan ud fra hukommelse fortælle en kort historie fra deres hverdag. * Det pædagogiske personale anvender strategierne fra Vi lærer sprog i alle aktiviteter. |
| **Opfølgning og evaluering** | * Alle teams arbejder med kollegial videoobservation og sparring på stuemøder. Sprogvejlederne er ansvarlige. * Vi sprogvurderer alle børn ved 3,3 år. Der udarbejdes handleplan og afholdes møder med forældrene til de børn der scorer i særlig og fokuseret indsats. * Der evalueres på børnenes læring af fokusord ved rød-gul-grøn metoden. * Vi sprogvurderer alle børn ved 5 år. Ved børn der scorer i særlig og fokuseret indsats udarbejdes handleplan og der afholdes møder med forældrene. * Ved børn der scorer generel indsats i sprogvurderingen, men hvor vi har haft særligt fokus på et område, beskrives indsatsen som note i Hjernen og hjertet. |

|  |  |
| --- | --- |
| **Nim Børnehus**  **Dagpleje og vuggestue** | **Den generelle indsats**  **Implementering af “Vi lærer sprog”** |
| **Organisatorisk mål for børnenes sprog**   * At resultaterne i sprogvurderingerne stiger år for år |
| **Indsats** | Både i planlagte aktiviteter, rutiner, rutiner, en-en-interaktioner samt i spontane lege og aktiviteter understøtter vi børnenes sprog ved hjælp af følgende strategier/redskaber:   * De syv strategier fra *den gode samtale* * De fem strategier fra *Vi lærer nye ord* * De seks strategier *fra Læringsstigen* * De fire strategier fra *Ihærdighed* |
| **Tegn på læring** | * Det pædagogiske personale anvender alle strategierne/redskaberne i planlagte aktiviteter, rutiner, en-en-interaktioner samt i spontane lege og aktiviteter. * Børnene kan fastholde samtale om det samme emne i længere tid og fortælle om egne oplevelser samt anvende principperne for turtagning * Børnene får styrket deres hukommelse og kan fastholde en vedvarende opmærksomhed samt regulere egne følelser og udsætte deres behov * Personalet er bevidste om deres valg af aktiviteter og materialer, så aktiviteterne kan målrettes enten de talesproglige eller førskriftlige færdigheder |
| **Opfølgning og evaluering** | * i teamet arbejdes der, en gang ved hvert VLS tema, på et teammøde med kollegabaserede video-obsevationer og feed back. Sprogvejlederen deltager efter behov eller. min 2 gange årligt.   Der gives feedback på udvalgte og skiftende strategier fra indsatsen. teamet opstiller læringsmål efter hver gang.   * Vi observerer børns sproglige niveau og ved bekymring kontaktes sprogvejleder og forældre og primærpædagogen udarbejder en TRASS og laver handleplan |

|  |  |
| --- | --- |
| **Nim Børnehus** | **Den særlige og fokuseret indsats** |
| **Organisatorisk mål for børnenes sprog**   * At resultaterne i sprogvurderingerne stiger år for år |
| **Indsats** | * Ved børn der scorer særlig eller fokuseret indsats afholdes der et møde med forældrene, eventuelt en konference. Derefter udarbejdes der en handleplan som løbende evalueres og justeres. * Alle personaler er bekendte med barnets handleplan. * Ved børn der scorer særlig eller fokuseret indsats er alle personaler særligt opmærksom på, at barnet bruges sproget i alle aktiviteter. Vi støtter barnet i deltagelse og udfordre barnets passende. * Vi bruger video til at analyserer personalets indsats og barnets læring. |
| **Tegn på læring** | * Hos børnene ser vi en løbende udvikling indenfor de områder de har behov for støtte i. Vi oplever at barnet deltager aktivt i sproglige aktiviteter. * Alle personaler er bekendt med handleplan og er opmærksomme på barnets specifikke behov og støtter/udfordre barnet i dagligdagen. * Vi oplever, at forældrene samarbejder om barnets sproglige udvikling og bruger barnets handleplan. |
| **Opfølgning og evaluering** | * Ved børn der scorer særlig eller fokuseret indsats følger vi barnets udvikling via TRAS eller anden relevant test. * Observationer af barnet enten af sprogvejleder eller primærpædagog. Disse kan indgå i evaluering. * Vi evaluerer/justerer handleplanen ca. hver 4 måned, enten på et opfølgningsmøde eller på konference. * Barnets primærpædagog er i samarbejde med sprogvejleder og eventuelt talepædagog er ansvarlig for evaluering og justering af indsats. |

|  |  |
| --- | --- |
| **Nim Børnehus** | **Forældresamarbejde** |
| **Organisatorisk mål for børnenes sprog**   * At resultaterne i sprogvurderingerne stiger år for år. |
| **Indsats** | * Ugens lyd vises på daycareskærm. * Forældrene orienteres om barnets score i sprogvurderingen, og om eventuelle behov for indsatser. * Ved behov indkaldes forældrene til et møde hvor barnets sproglige behov drøftes. Her laves aftaler med forældrene om, hvordan de kan bidrage til målopfyldelse. * Der kan lånes sprogkufferter i institutionen. * Sprogvejeder vejleder forældrene i betydningen af højtlæsning/dialog mm. |
| **Tegn på læring** | * Vi oplever, at forældre er nysgerrige på de sproglige aktiviteter der foregår i institutionen. * Vi oplever forældre der deltager aktivt i deres børns sproglige udvikling. * Forældrene har kendskab til og forståelse for deres barns sproglige udfordringer og bidrager aktivt til målopfyldelse ved handleplaner. |
| **Opfølgning og evaluering** | * Forældrenes indsats evalueres og justeres i forbindelse med evaluering af eventuel handleplan. |

|  |  |
| --- | --- |
| **Nim Børnehus** | **Kontinuitet og samarbejde:**  **Overgange i dagtilbud samt 4-8 års perspektiv**  **(Udarbejdes i samarbejde med distriktsskolen)** |
| **Organisatorisk mål for børnenes sprog**   * At resultaterne i sprogvurderingerne stiger år for år |
| **Indsats** | * Vi bruger materialet Hit med lyden i dagtilbud og materialet Hop om bord i indskolingen. Disse to materialer er lignende i metode og bør give børnene genkendelighed. Vi har særlig fokus på håndfonemer. * Institutionskanon. Sange, rim, historier der arbejdes med i vuggestuen arbejdes der videre med i børnehaven og ligeledes er der sange, rim, historier og lege fra børnehaven der arbejder videres med i skolen. * Vi afholder overleveringsmøder med pædagog fra børnehaven og og pædagog eller lærer fra indskolingen ved hvert rul. Vi tager udgangspunkt i kompetencehjul fra Hjernen og Hjertet. * Alle handleplaner i børnehaven er oprettet i Hjernen og   Hjertet og er således tilgængelige i skolen. Ved rul gøres opmærksom på om et barn har en handleplan/note.   * Børns sprog bliver et tema på samdriftsmøder. * Der er løbende samarbejde mellem skolens læsevejleder og børnehavens sprogvejleder. * Der laves noter i Hjernen og hjertet ved sproglige opmærksomhedspunkter hos børnene. * Indskolingspædagog er på besøg hos førskolebørnene i børnehaven, hvor de blandt andet arbejder med tal og bogstaver. |
| **Tegn på læring** | * Børnene kan genkende metoder/specifikke sprogindsatser fra børnehaven i skolen. * Personalet er kendt med hvilke metoder/materialer der bliver brugt i henholdsvis skole og børnehave. * Viden om børnenes sproglige kunnen/udfordringer kommer fra vuggestue til børnehave og fra børnehave til skole. |
| **Opfølgning og evaluering** | * Sprogvejleder og læsevejleder gennemgår årligt sammen med ledelse data fra 5 års sprogvurderingerne og data fra sprogvurderingen i børnehaveklassen( 3 mdr. efter skolestart i Lille KRAI) |

|  |  |
| --- | --- |
| **Nim Børnehus** | **Kompetenceudvikling af pædagogisk personale** |
| **Organisatorisk mål for børnenes sprog**   * At resultaterne i sprogvurderingerne stiger år for år |
| **Indsats** | * Sprogvejlederne vejleder kolleger, ledelse og forældre i sprogfremmende praksis. * Sprogvejlederne understøtter, at kolleger er klædt på til at foretage sprogvurderinger * Sprogvejlederen kompetenceudvikler løbende det pædagogiske personale ved at være rollemodel i den daglige praksis i forhold til brug af sprogunderstøttende strategier og sprogfremmende aktiviteter. * Ved teammøde vejleder sprogvejlederne i systematiske sprogfremmende tiltag med udgangspunkt i de børn, der har behov for særlig eller fokuseret indsats. * Sprogvejlederne udarbejder handleplaner og vejleder i gennemførelse og opfølgning på disse. * Sprogvejlederen udarbejder i samarbejde med ledelsen og justerer løbende dagtilbuddets lokale handleplan for sprog og skriftsprog. * Sprogvejlederne har et særligt ansvar for at formidle vigtigheden af arbejdet med barnets sprog til forældrene fx ved forældremøde, til samtaler og via Daycare. * Sprogvejlederne deltager i kommunens netværksmøder for sprogvejledere. * Sprogvejlederne tager i samarbejde med ledelse kontakt til TEFL ved behov for yderligere understøttelse |
| **Tegn på læring** | Hvilke tegn på læring vil vi se som følge af vores strategier og indsatser?   * Der ses en progression i dagtilbuddets overordnede resultater af sprogvurderingerne * Der er systematik i sprogarbejdet * Personalet sørger for hele dagen at have et sprogfremmende lege/læringsmiljø, hvor de sprogunderstøttende strategier anvendes. * Personalet søger vejledning hos sprogvejledere * Sprogvejlederne er synlige i den daglige praksis som “mesterlærere” |
| **Opfølgning og evaluering** | * Sprogvejlederne følger løbende op på sprogarbejdet på teammøder * Sprogvejlederne følger op på personalets brug af sprogunderstøttende strategier via kollegabaseret videoobservation og feedback til teamet. Der opstilles løbende nye læringsmål på baggrund af dette. * Sprogvejlederne har et særligt ansvar for at individuelle handleplaner justeres og evalueres. |

Bilag:

Læringsstigen

Den gode samtale

Vi lærer nye ord

Fordybelse, fokus, udforskning fra VLS